### Resume

I [adresse] klimaplan er der et mål om, at 30 % af den strøm, der bruges i kommunens geografi, skal produceres af solceller, der står inden for kommunegrænsen. Solceller på kommunens bygninger kan understøtte målet, og i den forbindelser er det en forudsætning er, at der oprettes et selskab. I forbindelse med stiftelse af selskab til etablering af solceller på kommunens bygninger fremlægges forslag til selskabets formål, selskabsstruktur og proces, herunder anmodning om bevilling på 200.000 kr. fra [adresse], til udvalgets orientering.

### Sagsfremstilling

Baggrund

På Klima-, Natur- og Miljøudvalgets møde den 27. marts 2023. jf. punkt 57, blev det besluttet, at forvaltningen skulle arbejde videre med at udmønte det politiske synspunkt om at oprette et ApS til etablering af solceller på kommunens bygninger. Formålet er at understøtte [adresse] klimaplan og aktivt bidrage til vedvarende at reducere virksomhedens CO2-aftryk.

Behovet for at udskille solcelleanlæg i et selskab (selvstændig enhed) skyldes lovkrav fra liberalisering af elmarkedet. Kravet skal sikre en klar adskillelse mellem kommunens kerneopgaver (skoler, plejehjem, mv.) og kommercielle aktiviteter (fx elforsyningsvirksomhed). Det skal sikre, at en kommune i udgangspunktet ikke kan indgå i potentielle risikofyldte elforsyningsvirksomheder, som potentielt kan påvirke kommunens økonomi negativt.

Elforsyningsvirksomhed skal derfor drives i selvstændige selskaber, som eksempelvis et anpartsselskab, der har begrænset hæftelse, så det ikke risikerer at gå ud over kernevelfærden i kommunerne.

Klimaselskaber er oprettet i [adresse] og [adresse]

Kommunernes erfaring med at etablere selskaber til at varetage etablering, drift og vedligeholdelse af solcelleanlæg på kommunale tage er relativt begrænset og på mange måder uprøvet land. [adresse] er den kommune, der er længst. [adresse] oprettede således primo 2023 ”[adresse]”, og [adresse] er efter politisk godkendelse i august 2023 klar til at oprette ”[adresse] af 2023” – også som et ApS.

Forvaltningen har været i dialog med [adresse] for at høre nærmere omkring overvejelser, udfordringer, opmærksomheder, muligheder mv. Derudover er forskellige juridiske forhold overordnet afdækket.

Elproduktionsvirksomheder er omfattet af modregningsreglerne, hvilket betyder modregning i kommunens bloktilskud, hvis der udloddes overskud i selskabet. Ved udlodning af overskud og andre økonomiske fordele, som tilfalder kommunen fra et elforsyningsanlæg, vil kommunen blive modregnet i bloktilskuddet med 40 % ved deponering og løbende frigivelse af uddelingen, eller 60 % ved straksfrigivelse af uddelingen.

På den baggrund har Aarhus Kommune såvel som [adresse] blandt andet valgt, at selskabet ikke har til formål at generere økonomisk afkast men skal kunne hvile-i-sig-selv på sigt. Eventuelle overskud reinvesteres i nye klimatiltag inden for de rammer el- og varmeforsyningsloven giver mulighed for, som også kan være andet end solceller. Hvad angår begge kommuner er der en forventning om, at selskabet først vil generere et mindre overskud efter godt 20 år. Businesscasen er dog i stor udstrækning følsom i forhold til prisudviklingen på el.

For begge kommuner er det forudsat, at minimum 70% af den producerede energi pr. anlæg skal kunne bruges af kommunen selv for at sikre en hensigtsmæssig rentabilitet.

Forslag til tilgang i Vejle Kommune

Det foresIås, at der oprettes et ApS, som tilkendegivet af Klima-, Natur- og Miljøudvalget på møde den 27. marts 2023, således Vejle Kommune kan komme i gang med at gøre sig nogle erfaringer omkring etablering af solceller, herunder afdække forhold, der kan være behæftet med usikkerheder, da der er tale om et nyt område og uprøvet land.

Eksternt firma har udarbejdet en indledende analyse af [adresse] muligheder for at etablere solceller, jf. bilag. Denne analyse kan dog ikke stå alene. Der vil derfor skulle foretages nærmere og supplerende analyser for blandt andet at afdække mulige usikkerheder. Det ligger dog fast, at det skal være muligt for kommunen at anvende en høj andel af den producerede strøm pr. anlæg som egetforbrug set ud fra et økonomisk synspunkt.

Det anbefales, at selskabet oprettes med henblik på at kunne identificere/igangsætte pilotprojekter relativt hurtigt, der skal bidrage til viden og læring ud fra konkrete erfaringer og gode eksempler. Parallelt hermed foretages nærmere analyser omkring potentialer, muligheder, usikkerheder, risici, virksomhedens økonomi, finansiering, business case, forudsætninger, juridiske forhold mv.

Det anbefales at etablere selskabet med fleksible formålsrammer, på linje med [adresse] og [adresse]. For at gøre det så enkelt som muligt fra en start, foreslår forvaltningen, at den videre proces med oprettelsen af ApS sker med afsæt i følgende:

Selskabets formål

* Selskabets formål er at understøtte den grønne omstilling i Vejle Kommune, herunder aktivt bidrage til at reducere virksomhedens klimaaftryk.
* Selskabet navngives [adresse]
* Selskabet er ikke etableret for at generere økonomisk afkast til Vejle Kommune eller til [adresse] enkelte institutioner men skal kunne hvile-i-sig-selv på sigt.
* Eventuelle overskud skal reinvesteres i nye klimatiltag inden for de lovgivningsmæssige rammer.
* Etablering af solceller på kommunale bygninger kan alene varetages af selskabet og kan således ikke ejes af en 3. part. Dette for at minimere risici ved f.eks. konkurs men også for at minimere uklare forhold omkring snitflader og ansvar og involverede parter.

Selskabets struktur

* Selskabet stiftes som et ApS med indskudskapital på 40.000 kr.
* I første omgang etableres ikke tilsynsråd eller bestyrelse med henblik på at gøre opstarten så smidig og enkel som muligt. Som selskabet udvikles, vil det organisatoriske set-up og virksomhedsstruktur genbesøges og drøftes politisk.
* Direktør for Teknik & Miljø varetager direktørposten i selskabet.
* Selskabet forankres i Teknik & Miljø. Selskabet vil naturligt få et tæt samarbejde og sampil med Kommunale Ejendomme, som har ansvaret for at vedligeholde klimaskærmen på de kommunale bygninger.

Proces

* Med afsæt i ovenstående rammer for selskabet udarbejdes selskabsdokumenter – vedtægter, ejerbog, stiftelsesdokument.
* Selskabsdokumenter til brug for stiftelse af selskab behandles politisk og endeligt i byrådet 13. december 2023.
* Forvaltningen afdækker nærmere muligheder og potentialer, herunder optimeret placering, evt. potentialer ved brug af batterier, gode pilotprojekter ligesom selskabets økonomi, usikkerheder, risici mv. skal analyseres og belyses nærmere.
* Første pilotprojekt i selskabet forventes formuleret i løbet af 1. halvår 2024.

Beslutning om selskabets formål og selskabsstruktur er en forudsætning for at kunne udarbejde de relevante selskabsdokumenter som vedtægter, ejerbog og stiftelsesdokument, der skal ligge til grund for selve stiftelsen af selskabet.

Det skal bemærkes, at der i dag er ca. mindre 30 solcelleanlæg på kommunens tage, da det er muligt at opnå dispensation for selskabsudskillelse af solcelleanlæg, når solcellerne udgør en del af bygningens energiramme. Disse vil i udgangspunktet ikke blive påvirket af en selskabsdannelse, med mindre der kan være fordele ved at udvide disse anlæg.

### Økonomi

I stiftelses- og analysefasen forventes en række udgifter til:

* Juridisk bistand i forbindelse med stiftelse af selskab men også efter stiftelsen, bl.a. i forbindelse med udarbejdelse af aftaler, hvor [adresse] sælger el til f.eks. Vejle Kommune og elhandelsselskab, der skal aftage overskudsproduktionen.
* Indskudskapital
* Videre analyser, herunder bl.a. business case, finansieringsformer/muligheder for selskabets virke, selskabets drift, nærmere muligheder, potentialer, usikkerheder og risici mv.

Det samlede beløb estimeres til ca. 200.000 kr. som søges fra [adresse].

Der resterer 7,166 mio. kr. i [adresse] i 2023, inden sagerne på dagens møde.

### Klima og resiliensvurdering

I [adresse] klimaplan er der et mål om, at 30 % af den strøm, der bruges i kommunens geografi, skal produceres af solceller, der står inden for kommunegrænsen. Energi produceret fra solceller på hensigtsmæssige flader på de kommunale bygninger bidrager til den grønne strømproduktion.

### Sagens videre forløb

Sagen skal alene behandles af Teknisk Udvalg.

### Teknik- og Miljødirektøren indstiller,

|  |  |
| --- | --- |
| at | udvalget tager orienteringen til efterretning. |

### Beslutning

Taget til efterretning.

Tejs Gregersen var fraværende.